
वन्य-जीवों की रक्षा एवं संरक्षण

1416. श्री बीरेन्द्र प्रसाद वैश्य: 

क्या पर्यावरण और वन मंत्री यह बताने की कृपा करेंगे कि:

(क) 	क्या सरकार देश में वन्य-जीवों तथा साथ ही वन भूमि क्षेत्र की रक्षा एवं संरक्षण संबंधी विभिन्न पहलुओं के संबंध में समुदाय को एकजुट करके तथा जागरुकता पैदा करके गैर-सरकारी संगठनों के साथ मिल कर कोई विशेष कार्यक्रम/योजनाएं चलाने का विचार रखती है; यदि हां, तो तत्संबंधी ब्यौरा क्या है; और

(ख)	पिछले तीन वर्षों के दौरान असम में वन्य-जीवों के संरक्षण/रक्षा हेतु गैर-सरकारी संगठनों के साथ मिलकर चलाए गए कार्यक्रमों/योजनाओं और इस संबंध में निर्धारित किए गए मानदण्डों तथा सहायता अनुदान प्राप्त करने वाले संगठनों का वर्ष-वार और अब तक का ब्यौरा क्या है ?
उत्तर

पर्यावरण एवं वन राज्य मंत्री (स्वतंत्र प्रभार)
(श्रीमती जयंती नटराजन)

(क)	देश में वन्य-जीवों तथा साथ ही वन भूमि क्षेत्र की रक्षा एवं संरक्षण संबंधी विभिन्न पहलुओं के संबंध में समुदाय को एकजुट करके तथा जागरुकता पैदा करके गैर-सरकारी संगठनों के साथ मिल कर कोई विशेष कार्यक्रम/योजनाएं चलाने संबंधी कोई प्रस्ताव इस मंत्रालय के विचाराधीन नहीं है ।

(ख)	असम राज्य सरकार से प्राप्त सूचना के अनुसार, असम वन विभाग ने पिछले तीन वर्षों और वर्तमान वर्ष के दौरान वन्य-जीवों के संरक्षण/रक्षा कार्य-कलापों हेतु किसी गैर-सरकारी संगठन को कोई सहायता अनुदान नहीं दिया है ।

